કર્ણાટકમાં પણ બે-ત્રણ દિવસથી તાપ વધ્યો છે. બેંગલુરુમાં તાપમાનનો ૮૫ વર્ષ જૂનો રેકોર્ડ તૂટયો હતો. બેંગલુરુમાં તાપમાન ૩૯.૨ ડિગ્રીએ પહોંચી ગયું હતું. અગાઉ ૧૯૩૧ની ૩૦ એપ્રિલે આટલું તાપમાન નોંધાયું હતું. ગરમીનો પારો દેશભરમાં એકાએક વધ્યો છે. ઓડિશા, તેલંગણા અને કર્ણાટક ઉપરાંત ઉત્તર પ્રદેશ, બિહાર, ઝારખંડ સહિતના રાજ્યોમાં પણ આકરો તાપ પડતા લોકો પરેશાન થયા હતા. ઉત્તર પ્રદેશ પણ તાપમાં શેકાયું હતું. ઉત્તર પ્રદેશના ઘણા શહેરોમાં તાપમાન ૪૩ ડિગ્રી સુધી પહોંચ્યું હતું. બિહારના પટણામાં ૪૧.૧ ડિગ્રી તાપમાન નોંધાયું હતું, તો ઝારખંડના જમશેદપુરમાં ૪૪.૮ ડિગ્રી સુધી તાપમાનનો પારો ઊંચકાયો હતો. પશ્વિમ બંગાળના બાંકુડામાં ૪૩ ડિગ્રી તાપમાન રહ્યું હતું.